CELEX: 31982D0863
Language: el
Date: 1982-12-10 00:00:00
Title: Απόφαση τής Επιτροπής τής 10ης Δεκεμβρίου 1982 περί τροποποιήσεως τής αποφάσεως 79/277/EOK περί τών υγειονομικών όρων κατά τήν εισαγωγή μασητήρων μυών από τήν Αργεντινή, Βραζιλία, Ουρουγουάη καί Παραγουάη

Avis juridique important

|

31982D0863

82/863/EOK: Απόφαση τής Επιτροπής τής 10ης Δεκεμβρίου 1982 περί τροποποιήσεως τής αποφάσεως 79/277/EOK περί τών υγειονομικών όρων κατά τήν εισαγωγή μασητήρων μυών από τήν Αργεντινή, Βραζιλία, Ουρουγουάη καί Παραγουάη  

Επίσημη Εφημερίδα αριθ. L 361 της 22/12/1982 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1982  περί τροποποιήσεως της αποφάσεως 79/277/ΕΟΚ περί των υγειονομικών όρων κατά την εισαγωγή μασητήρων μυών από την Αργεντινή, Βραζιλία, Ουρουγουάη και Παραγουάη  (82/863/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και υγειονομικού ελέγχου κατά την εισαγωγή ζώων του βοείου και χοιρείου είδους και των νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως τα άρθρα 16 και 28,  Εκτιμώντας:  ότι οι υγειονομικοί όροι που αφορούν τις εισαγωγές νωπών κρεάτων από την Αργεντινή, Βραζιλία και Ουρουγουάη έχουν καθορισθεί από τις αποφάσεις 78/693/ΕΟΚ, 78/694/ΕΟΚ και 78/695/ΕΟΚ της Επιτροπής (3), όπως τροποποιήθηκαν αντίστοιχα από την απόφαση 79/18/ΕΟΚ (4) καί, όσον αφορά την Παραγουάη, από την απόφαση 79/238/ΕΟΚ της Επιτροπής (5)·  ότι υπάρχουν δυσκολίες ως προς την εφαρμογή του άρθρου 20 υπό κ) της οδηγίας 72/462/ΕΟΚ που πρέπει να επιλυθούν· ότι, για να μη διαταραχθούν οι εφαρμοζόμενες μέθοδοι εμπορίου, πρέπει να επιτραπεί στα Κράτη μέλη, προσωρινά, να συνεχίσουν να επιτρέπουν εισαγωγές μασητήρων μυών βοοειδών·  ότι η απόφαση 79/277/ΕΟΚ της Επιτροπής (6), όπως τροποποιήθηκε τελευταία από την απόφαση 82/78/ΕΟΚ (7), προβλέπει να επιτρέπεται κάτι παρόμοιο προσωρινά· ότι είναι απαραίτητη μεγαλύτερη περίοδος για να επιλυθούν οι δυσκολίες που προαναφέρονται· ότι η Επιτροπή έχει υποβάλει τις αναγκαίες προτάσεις στο Συμβούλιο (8)·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στα άρθρα 1, 2, 3, και 4 της αποφάσεως 79/277/ΕΟΚ η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1983».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 236 της 28. 8. 1978, σ. 19, 29, και 37.  (4) ΕΕ αριθ. L 7 της 11. 1. 1979, σ. 31.  (5) ΕΕ αριθ. L 53 της 3. 3. 1979, σ. 33.  (6) ΕΕ αριθ. L 65 της 15. 3. 1979, σ. 32.  (7) ΕΕ αριθ. L 41 της 12. 12. 1982, σ. 45.  (8) ΕΕ αριθ. C 250 της 30. 9. 1981, σ. 3.